Diari Oficial de la Generalitat Valenciana


Sumari del DOGV 10411, del 12-12-2024 (2024/12837)

RESOLUCIÓ de 25 de novembre de 2024, de la Conselleria d’Hisenda i Economia, per la qual s’autoritza ampliar els crèdits en el capítol 9, projecte financer TA000, del programa 011A00, Servici del deute, de la secció G0119, per un import de 564.482.035,14 euros, així com incrementar el pressupost d’ingressos en l’aplicació 879.00, Desviació financera programa REACT-EU (expedient 06.053/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10956

Data del DOGV
:   12-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12294

CVE
:   AFIF-Y-4084-98503

Data del document
:   25-11-2024

Organisme emissor
:   Conselleria d'Hisenda i Economia

Tipus de document
:   Resolució

D’una banda, amb data 28 de desembre de 2020, el Ministeri d’Hisenda va comunicar a les comunitats autònomes el repartiment del fons de l’ajuda a la recuperació per a la cohesió i els territoris d’Europa (REACT-UE), del qual van correspondre a la Comunitat Valenciana 0.987.291.507 euros.

D’una altra banda, en virtut de la disposició final vint-i-novena de la Llei 11/2020, de 30 de desembre, de pressupostos generals de l’Estat per a 2021, per la qual es va modificar el Reial decret llei 17/2014, de 26 de desembre, es va crear el nou compartiment del FLA, Fons de Liquiditat REACT-UE, amb la finalitat de proporcionar a les comunitats autònomes la liquiditat financera per al ràpid desplegament i execució de l’ajuda a la recuperació per a la cohesió i els territoris d’Europa (REACT-UE).

La Comunitat Valenciana va formalitzar la seua adhesió a l’esmentat compartiment, mitjançant el corresponent acord del Consell, durant els exercicis 2021 i 2022, assumint el compromís de destinar els fons rebuts a través d’este compartiment a finançar l’execució dels projectes i actuacions que canalitzen l’ajuda REACT-UE i de destinar els recursos REACT-UE, una vegada es reben de la UE, a cancel·lar totalment o parcialment el préstec del compartiment, així com a cancel·lar en el moment del tancament de l’ajuda REACT-UE els préstecs formalitzats o quan estos vencen, sense incloure el seu refinançament dins de l’àmbit objectiu dels altres compartiments del Fons de Finançament a Comunitats Autònomes.

D’acord amb això, la Generalitat va formalitzar amb l’Institut de Crèdit Oficial, en representació de l’Administració general de l’Estat, dos contractes de préstec, amb càrrec al Fons de Finançament de les Comunitats Autònomes, a través del compartiment Fons de Liquiditat REACT-UE, corresponent als exercicis 2021 i 2022, en les dates, pels imports i amb les dades de disposició següents:

|  |  |  |  |  |
| --- | --- | --- | --- | --- |
| *Data subscripció* | *Fons exercici* | *Import màxim* | *Saldo disposat* | *Data venciment final* |
| 17.06.2021 | 2021 | 648.935.879,00 | 618.348.278,00 | 15.10.2026 |
| 23.03.2022 | 2022 | 438.812.821,00 | 656.736.150,93 | 15.10.2026 |

  

L’Acord de la Comissió Delegada del Govern per a Assumptes Econòmics (ACDGAE) del 17 de març de 2021, en l’apartat Condicions addicionals per a disposar del préstec amb càrrec al compartiment Fons de Liquiditat REACT-UE, establix que les comunitats autònomes adherides a este compartiment han de «destinar els ingressos dels recursos REACT-UE procedents de la Unió Europea a amortitzar els préstecs del Fons de Liquiditat REACT-UE […] en els dos mesos naturals al de l’ingrés dels fons europeus REACT-UE, amb la comunicació prèvia al Ministeri d’Hisenda i al banc agent (Institut de Crèdit Oficial)».

La recepció, per part de la Generalitat, d’ingressos procedents de la Unió Europea corresponents a recursos REACT-UE ha suposat que en els anys 2022 i 2023 s’hagen efectuat amortitzacions anticipades obligatòries del préstec REACT-UE formalitzat en 2021, per un import de 63.833.294,77 euros i 14.486.539,03 euros respectivament. Així mateix, amb dates 28 de febrer, 26 d’abril, 28 de juny i 2 d’agost, 17 de setembre i 18 d’octubre de 2024, s’han realitzat noves amortitzacions anticipades parcials pels imports de 870.858.117,46, 19.547.822,08, 53.419.896,89,  23.068.968,92, 52.043.564,40 i 31.401.543,20  euros respectivament. El saldo pendent del préstec, una vegada efectuades les amortitzacions anticipades parcials esmentades ascendix a 099.450.546,95 euros.

Amb dates 8 i 18 d’octubre de 2024, la Comunitat Valenciana ha rebut dos nous ingressos, pels imports de 86.430.081,11 i 26.009.144,03 euros, corresponents a recursos procedents de fons europeus vinculats a projectes i actuacions que canalitzen l’ajuda REACT-UE.

Per això, ha de fer-se l’amortització parcial obligatòria del préstec REACT-UE, formalitzat el 17 de juny de 2021. I per este motiu el director general de Finançament planteja la necessitat de procedir a ampliar els crèdits per este import en el capítol 9 del programa 011A00, Servici del deute, projecte TA000, Amortització préstecs, a l’efecte de registrar pressupostàriament estes amortitzacions anticipades, i atenent la finalitat específica dels préstecs firmats amb càrrec al Fons de Liquiditat REACT-UE i la desviació financera produïda pel desfasament entre l’execució dels ingressos i els gastos que financen.

La disposició transitòria segon del Decret llei 6/2021, d’1 d’abril, del Consell, de mesures urgents en matèria economicoadministrativa per a l’execució d’actuacions finançades per instruments europeus per a donar suport a la recuperació de la crisi conseqüència de la covid-19, relativa al reembossament dels préstecs del Fons de Finançament de les Comunitats Autònomes, compartiment Fons de Liquiditat REACT-EU, establix que, per a la formalització comptable d’estos reembossaments, i una vegada rebuts els ingressos de la Unió Europea, per l’execució de les actuacions i projectes previstos en el programa REACT-EU podrà incrementar-se el capítol IX, «Passius financers», del pressupost de gastos de la secció 19, Servici del deute, fins al límit de la desviació financera resultant dels fons de l’esmentat programa.

Per tot l’anterior, i en virtut del que disposen l’article 48 de la Llei 1/2015 d’hisenda pública, sector públic instrumental i subvencions, i els articles 22.1.d i 24 de la Llei 8/2023, de pressupostos de la Generalitat per a l’exercici 2024, i atesa la competència per a resoldre de conformitat amb el que establix la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d’esta conselleria,

RESOLC

*Primer*

Autoritzar un augment del pressupost d’ingressos en l’aplicació C75051958UC35550 I.879.00, Desviació financera programa REACT-EU, per un import de 740.024.173,14 euros.

*Segon*

Autoritzar una ampliació de crèdit en el pressupost de gastos, en l’aplicació W53319013UA32089 G.011A00.9, projecte financer TA000, per un import de 637.391.661,14 euros.

  

València, 25 de novembre de 2024

Carlos Pablo Gracia Calandín

Sotssecretari de la Conselleria d'Hisenda i Economia